Handedness, the ratio of the second to fourth digit length and age at menarche.
Creators: name: Κοτσαρδάκη, Δήμητρα Παναγιώτη
Publisher: name: Aristotle University of Thessaloniki
Year: 2013
Subjects: Εμμηναρχή
Προγεννητικές Ορμόνες
Εγκεφαλική Πλευρίωση
Menarche
Prenatal Hormones
Cerebral Lateralization

description: Ο σκοπός της έρευνας προέκυψε από το σχετικά πρόσφατο επιστημονικό ενδιαφέρον που έχει εκδηλωθεί αναφορικά με τη σημασία του προγεννητικού περιβάλλοντος ως καθοριστικού παράγοντα για τη μετέπειτα εκδήλωση μιας σειράς νοσημάτων. Η παρούσα μελέτη εξετάζει τη σχέση μεταξύ του ενδομήτριου ορμονικού περιβάλλοντος και του ρυθμού ωρίμανσης του αναπαραγωγικού συστήματος των γυναικών, και συγκεκριμένα την ηλικία της πρώτης εμφάνισης της εμμήνου ρύσεως. Η πρώιμη εμμηναρχή και άλλα χαρακτηριστικά πρώιμης αναπαραγωγικής ωρίμανσης θεωρείται ότι παίζουν σημαντικό ρόλο στην εξέλιξη της υγείας της γυναίκας. Δεδομένου ότι δεν είναι δυνατό να μετρηθεί άμεσα η προγεννητική συγκέντρωση των επιπέδων στεροειδών του φύλου σε ενήλικες, έχουν επιλεχτεί δύο κατά προσέγγιση δείκτες που υπαινίσσονται την ύπαρξη διαφορετικού ενδομήτριου περιβάλλοντος: α) η προτίμηση χεριού, ως έκφραση της εγκεφαλικής πλευρίωσης, που μετράται με τη χρήση του ερωτηματολογίου προτίμησης χεριού των Briggs και Nebes (1975) και β) η αναλογία του μήκους του δεύτερου προς το τέταρτο δάκτυλο του χεριού (2Δ:4Δ), το οποίο μετράται με ένα ηλεκτρονικό ψηφιακό παχύμετρο. Η παρούσα μελέτη είχε ως στόχο να αναδείξει την ύπαρξη μιας σχέσης μεταξύ της αναλογίας του μήκους δεύτερου προς τέταρτου δακτύλου, της πλευρίωσης, με το κριτήριο της προτίμησης χεριού και της ηλικίας εμμηναρχής. Το δείγμα της μελέτης ήταν 122 φοιτήτριες από δύο πανεπιστήμια της Θεσσαλονίκης, με εύρος ηλικίας 18 έως 25 ετών. Διαπιστώθηκε στατιστικά σημαντική σχέση μεταξύ της προτίμησης χεριού και της ηλικίας κατά την εμμηναρχή, αλλά σχετικά με την αναλογία 2Δ:4Δ, τα αποτελέσματα έδειξαν ότι δεν υπάρχει στατιστικά σημαντική σχέση μεταξύ της ηλικίας εμμηναρχής και της αναλογίας 2Δ:4Δ. Τα αποτελέσματα της μελέτης προτείνουν ότι ανθρωπομετρικοί δείκτες, όπως 2Δ:4Δ μπορεί να μην είναι αρκετά ενδεικτικοί ώστε να καταδείξουν με ποιον τρόπο η βιολογία κατά την ενδομήτρια ζωή μπορεί να επηρεάσει τα επίπεδα ορμονών αργότερα στη ζωή, αντίθετα ίσως με κάποιες από τις μετρήσεις της εγκεφαλικής πλευρίωσης. Η ασυμφωνία των ευρημάτων με κάποια από τα αποτελέσματα σχετικών μελετών, οφείλεται εν μέρει σε μεθοδολογικές διαφορές μεταξύ τους αλλά και στους περιορισμούς της έρευνας. Επιπλέον, οι περιορισμοί της μελέτης δεν επιτρέπουν τη γενίκευση των παρόντων συμπερασμάτων, αλλά υπογραμμίζουν πόσο σημαντική κρίνεται η διεξαγωγή στο μέλλον διαχρονικών μελετών με μεγάλα αντιπροσωπευτικά δείγματα με σκοπό να διευκρινίσουν εάν οι κατά προσέγγιση δείκτες του προγεννητικού περιβάλλοντος μπορούν να έχουν πράγματι προγνωστική αξία για την πρόβλεψη της έναρξης της εμμήνου ρύσεως, συμπέρασμα που θα έχει σημαντικές προεκτάσεις στον κλινικό χώρο στο πεδίο της προληπτικής ιατρικής.
description: The research was motivated by the current debate about the importance of the prenatal environment as a determinant of later disease risk. This study examines the relationship between intrauterine hormonal environment and the timing of a reproductive function in women, particularly the age of menarche. Early menstrual and reproductive characteristics are believed to play an important role in a female’s subsequent health. Since it is not possible to directly measure the prenatal concentrations of sex steroids in adults, it has been chosen two proximal indexes of altered intrauterine environment: a) the handedness status, as an expression of cerebral lateralization, measured by a handedness inventory (Briggs &amp; Nebes, 1975) and b) the ratio of the second to fourth finger length (2D:4D), measured by an electronic digital calliper. Both variables have gained support for their role in the evaluation of early sex steroids exposure of fetus. The present study aimed at highlighting the existence of a relationship between the second to fourth digit ratio, lateralization in terms of handedness and age of menarche. The sample of the study consisted of 122 female university students, ranging in age from 18 to 25 years. It was found a statistically significant relation between handedness and age at menarche. With regard to 2D:4D ratio, results indicated that age at menarche and 2D:4D were independent. This data suggested that anthropometric indices, such as 2D:4D, may be unsophisticated proxies and cannot highlight how offspring’s biology influences hormonal patterns later in life, as handedness probably does, as an expression of cerebral lateralization. The findings were inconsistent with some of the results of relevant studies, due partly to methodological differences between the studies. Limitations of the study do not allow the generalization of the present conclusions, but underline the importance of future prospective studies with large representative samples, aiming at clarifying whether approximate indicators of prenatal environment are useful in the prediction of onset of menstruation.
description: Σε συνεργασία με το Παιδαγωγικό Τμήμα Νηπιαγωγών (Πανεπιστήμιο Δυτικής Μακεδονίας)